C 159/16
LT
Europos Sąjungos oficialusis leidinys
2022 4 12
Įsitraukimas – bet kuris veiksmas, kurio imamasi remiantis bendrais interesais savanorišku pagrindu arba savanoriškos misijos forma.
Įsitraukimas – tai savanoriški ir nesavanaudiški pilietiniai veiksmai kitų labui.
Aplinka – derinys gamtinių ir socioekonominių elementų, sudarančių asmens, gyventojų ar bendruomenės gyvenimo sąlygų įvairiais erdvės mastais pagrindą.
Aplinkos apsauga apima priemones, kuriomis siekiama apriboti arba panaikinti neigiamą žmogaus veiklos poveikį aplinkai.
Mentorystė – savanoriški jauno asmens ir mentoriaus tarpasmeniniai santykiai vidutinės trukmės ir ilguoju laikotarpiu, struktūrizuoti profesiniame kontekste.
Tarpusavio mokymosi veikla – veikla, kuri ES lygmeniu sudaro sąlygas valstybėms narėms, susiduriančioms su panašiais politikos iššūkiais, dirbti grupėse ir dalytis gerąja patirtimi, daugiausia dėmesio skirti konkrečioms šalims aktualiems iššūkiams arba remti konkrečią nacionalinę reformų darbotvarkę, padedant atitinkamai su panašiais iššūkiais susiduriančioms šalims, suinteresuotųjų subjektų organizacijoms ir nepriklausomiems ekspertams (1).
Darnus vystymasis – dabartinių kartų poreikių tenkinimas tokiu būdu, kuris nepakenktų būsimų kartų gebėjimui tenkinti savo poreikius.
Jis skatina dinamišką ekonomiką, visišką užimtumą, aukštus švietimo, sveikatos priežiūros ir socialinės bei regioninės sanglaudos standartus, taip pat aplinkos apsaugą saugiame ir taikiame pasaulyje, kuriame gerbiama kultūrų įvairovė.
Mažiau galimybių turintys jaunuoliai – jaunuoliai, kurie dėl ekonominių, socialinių, kultūrinių, geografinių ar sveikatos priežasčių, dėl migrantų kilmės arba dėl tokių priežasčių kaip negalia ar mokymosi sunkumai arba bet kokių kitų priežasčių, įskaitant priežastis, dėl kurių galėtų kilti diskriminacija pagal Chartijos 21 straipsnį, susiduria su kliūtimis, dėl kurių jie negali veiksmingai pasinaudoti galimybėmis (2).
(1) Tarybos rezoliucija dėl Europos bendradarbiavimo švietimo ir mokymo srityje strateginės programos siekiant sukurti Europos švietimo erdvę ir imtis veiksmų vėlesniu laikotarpiu (2021–2030 m.) valdymo struktūros, (2021/C 497/01), 11 punktas.
(2) Reglamento (ES) 2021/888 2 straipsnio 4 dalyje pateikta apibrėžtis.